Tässä OAJ Kymenlaakson hallituksen kokouksen 10/2022 keskeisimmät asiat/päätökset jäsenistölle tiedoksi.

**1. Alueasiantuntijan katsaus**

- Katarina Murto JUKO:n puheenjohtajaksi äänin 222 / upseeriliiton Ville Viita 170, kausi alkoi 23.11. ja kestää vuoden 2023 loppuun

- eduskuntavaalikoulutus Kotkassa 24.11., ilmoittautuneita 20

- Educa -kuntapäättäjätilaisuuden 27.1.2023 kutsu lähetetty 23.11., myös OAJ:n omalle väelle, linkki auki ilmoittautumisia varten.10.1. asti

- ennakkotieto Kuntapäättäjä Pärskeistä 22.-23.4. lähetetty kuntiin 23.11. Kutsu ja ilmoittautuminen helmikuussa, ilm. sulkeutuu 15.3.

- esimieshanke 2022 – ammatillisten ilta EDUKO & Ekami

- kuntapäättäjien ja viranhaltijoiden joululounas 14.12. Seurahuoneella, kutsuttavia 15 (+pj. ja alueasiantuntija)

**2. Paikallisyhdistysilta 2.2.2023**

Järjestetään paikallisyhdistysten hallitusten jäsenille ja pääluottamusmiehille koulutusilta 2.2.2023 Kotkan Seurahuoneella, jossa ajankohtaista edunvalvonnallista asiaa. Tarjotaan ruoka ja bussikuljetus idästä (Virolahti) ja pohjoisesta (Kouvola).

**3. OAJ:n työhyvinvointirahasto**

- Hakuaika 16.1. – 10.3.2023.

- Työhyvinvointirahaston tarkoituksena on Opetusalan Ammattijärjestön jäsenten työhyvinvoinnin, työturvallisuuden ja työsuojelutyön edistäminen.

- Työhyvinvointihankkeisiin toivotaan mukaan enemmän työnantajia. Se voi olla esimerkiksi työaikaa, rahaa, tiloja tai välineitä, mutta kustannusten tulee olla todellisia.

- Monistettavuus muiden käyttöön.

- Toiminnan jatkuminen myöhemminkin, ei kertaluonteinen projekti.

Kannustamme **paikallisyhdistyksiä** pohtimaan, olisiko juuri teidän yhdistyksessänne halua ja intoa kehitellä jokin sellainen opetusalan työntekijöiden työhyvinvointia lisäävä/ylläpitävä hanke, jonka pohjalta olisi mahdollista laatia hakemus em. työhyvinvointirahastoon. Hankkeessa tulisi ottaa huomioon em. ehdot.

**4. Viestintäsuunnitelma**

Tiedottaja Annukka Mansikka esitteli OAJ Kymenlaakson viestintäsuunnitelman.

**5. Eduskuntavaalipaneeli 17.3.2023**

Eduskuntavaalipaneeli järjestetään perjantaina 17.3.2023 Kouvolan Vaakunassa. Tilaisuuteen kutsutaan koko jäsenistö. Vaalipaneeliin kutsuttu kaksi osallistujaa/puolue (toinen Kouvolasta, toinen Kotka-Hamina -alueelta).

**6. OAJ:n** **Pohjois-Kymen musiikkiopiston opettajien paikallisyhdistys ry:n anomus alueyhdistyksen jäsenyydestä**

Hyväksyttiin OAJ:n Pohjois-Kymen musiikkiopiston opettajien paikallisyhdistys ry OAJ:n Kymenlaakson alueyhdistyksen jäseneksi 1.1.2023 lukien. Yhdistykseen kuuluvat OAJ:n Pohjois-Kymen musiikkiopiston palveluksessa työskentelevät OAJ:n jäsenet. Paikallisyhdistys on A-mallinen ja se on perustettu muuttamalla Pohjois-Kymen musiikkiopiston opettajat ry:n sääntöjä paikallisyhdistyksen mallisääntöjä vastaaviksi

**7. Seuraava kokous**

Seuraava kokous pidetään 14.12. Kotkassa klo 17.

Hallituksen puolesta,

Janne Tolvanen (siht.)